Atklāta konkursa 
[bookmark: _Hlk149835394]“Microsoft Dynamics ERP attīstība un uzturēšana Rīgas valstspilsētas pašvaldības vajadzībām”
 ID Nr. CAIP 2023/138

Atbildes uz jautājumiem Nr.3
17.01.2024
Jautājums.
Iepirkuma nolikuma A5 vērtēšanas kritērijs nosaka, ka darbu izpildes stundu skaits jāsagatavo “atbilstoši Tehniskās specifikācijas 3.2., 4. punktiem un 3. pielikumam” un Pasūtītājs piešķirs 10 punktus par pretendentu piedāvāto darbu izpildes stundu skaitu konkrētiem attīstības darbiem, piemērojot sekojošu formulu: 

F=F1+F2

F1 =5*Fx1 / Fy1 
kur F1 — vērtējamā piedāvājuma iegūtais punktu skaits; 
Fx1— zemākais darbu izpildes stundu skaits par prasību 7.1; 
Fy1— vērtējamā piedāvājuma darbu izpildes stundu skaits 7.1. 

F2 =5*Fx2 / Fy2 
kur F2 — vērtējamā piedāvājuma iegūtais punktu skaits; 
Fx2— zemākais darbu izpildes stundu skaits par prasību 7.2; 
Fy2— vērtējamā piedāvājuma darbu izpildes stundu skaits 7.2. 

Lūdzam skaidrot: 
a) kas šī vērtēšanas kritērija ietvaros saprotams ar ”prasību 7.1.” un ”prasību 7.2.”, ņemot vērā, ka gan norādītajās Tehniskās specifikācijas sadaļās (3.2., 4. punktos un 3. pielikumā), gan citās Tehniskās specifikācijas sadaļās prasības ar šādu numerāciju nav atrodamas. Ja ar 7.1. un 7.2. domāta atsauce uz Tehniskās specifikācijas 3. pielikumā definēto izmaiņu pieprasījumu prasībām (1. Grāmatotu rēķinu (pirkšanas pasūtījumam) papildināšana ar projekta ID un 2.  Pirkšanas pasūtījuma rindas - krājuma koda labošana), lūdzam veikt attiecīgus labojumus vērtēšanas kritērija aprakstā; 
b) kādā veidā Pasūtītājs pārliecināsies, ka pretendentu iesniegtais vērtējums (darba izpildes stundu skaits) atbilst minētajiem Tehniskās specifikācijas punktiem un sadaļām un iesniegtais novērtējums nav formāls, ar mērķi iegūt maksimālo punktu skaitu šajā vērtēšanas kritērijā (piemēram, iesniedzot zemāko iespējamo darbu izpildes stundu skaitu par katru attiecīgo prasību, t. i. viena stunda)? 

Atbilde:
	 
a) Komisija skaidro, ka Nolikumā tiks veikti precizējumi. 
b) Komisija skaidro, ka Nolikuma 5.2 punktā ir noteikts, ka Ja piedāvājums šķiet nepamatoti lēts – Komisija rīkosies Publisko iepirkumu likuma 53. pantā noteiktajā kārtībā. 
	 

